section_heading: ART (2018.)
paragraph_text: Zajedno s Jackom Aitkenom, 2018. prelazi u Formulu 2, a njih dvoje voze za istu momčad kao i u GP3 seriji - ART Grand Prix. Nakon što nije dobro započeo sezonu, Russell prvu pobjedu upisuje na sprint utrci u Bakuu, a sljedeću na glavnoj utrci u Barceloni. Sljedeće dvije pobjede dolaze na stazama Paul Ricard te Red Bull Ring. Nakon nekoliko postolja na sljedećim utrkama, Russell pobjeđuje na sprint utrci u Monzi startajući s petog mjesta.<ref> Russell pobjednik sprint utrke u Italiji! F1puls, objavljeno 2. rujna 2018. Pristupljeno 10. listopada 2020. Isti vikend Russell je odbio ponudu Force Indije da na VN Italije u Monzi odradi jedan slobodan trening, te je svoju odluku objasnio napetom borbom u Formuli 2 koju ne želi kompromitirati drugim obavezama. Russell je u tom trenutku bio vodeći vozač prvenstva ispred Landa Norrisa i Alexa Albona.<ref> Russell odbio priliku da vozi F1 bolid na treningu u Monzi F1puls, objavljeno 7. rujna 2018. Pristupljeno 10. listopada 2020. Na Sočiju je Russell stigao do šeste pobjede u sezoni i time došao na korak do naslova u debitantskoj sezoni. Kiša na polovici utrke začinila je utrku, ali nije uspjela pomoći Norrisu koji je nakon vikenda bez bodova ispao iz borbe za naslov. Norrisov momčadski kolega Sérgio Sette Câmara bio je drugi, dok je treće mjesto pripalo pobjedniku prve utrke u Sočiju i jedinom čovjeku koji je mogao oduzeti naslov Georgeu Russellu uoči posljednje dvije utrke na Yas Marini, Alexanderu Albonu.<ref> Russell korak do naslova nakon pobjede u kišom začinjenoj utrci u Sočiju! F1puls, objavljeno 30. rujna 2018. Pristupljeno 10. listopada 2020. Ionako minimalne šanse Alexa Albona za osvajanje naslova Formule 2, nakon kvalifikacija su bile još manje. George Russell stigao je do petog ovosezonskog pole positiona te tako povećao prednost za još 4 boda, dok je Albon u kvalifikacijama bio tek osmi. U posljednje dvije utrke bilo je moguće osvojiti još 44 boda, a Albonov zaostatak je iznosio 41 bod. Russellu su trebala samo 3 boda u dvije utrke kako bi osigurao naslov u svojoj debitantskoj sezoni.<ref> Russell još bliže naslovu: Britanac na pole positionu u Abu Dhabiju, Albon tek osmi F1puls, objavljeno 23. studenog 2018. Pristupljeno 10. listopada 2020. Britanac je sutradan pobjedom na glavnoj utrci to i potvrdio, dok Alex Albon nije imao nikakve šanse, jer je sve praktički bilo gotovo na startu utrke kad nije uspio krenuti s osme pozicije. Na posljednjoj sprint utrci Russell je osvojio četvrto mjesto, te osvojio naslov s 287 bodova.<ref> RGEORGE RUSSELL pobjedom u Abu Dhabiju postao novi prvak Formule 2! F1puls, objavljeno 24. studenog 2018. Pristupljeno 10. listopada 2020. Te godine je i pozvan da testira Pirellijeve gume u bolidu Force Indije, a krajem 2018. potpisuje višegodišnji ugovor s momčadi Williams u Formuli 1.<ref> Williams potpisao Georgea Russella za sljedeću sezonu F1puls, objavljeno 12. listopada 2018. Pristupljeno 29. studenog 2018.